Grantový program ÚNSS na rok 2015

Úrad Únie nevidiacich a slabozrakých Slovenska vypisuje grantové kolo na rok 2015, ktorého cieľom je podporiť aktivity nižších organizačných zložiek ÚNSS – základných organizácií, klubov, Krajských rád a Krajských stredísk.
Grant ÚNSS je jednorazová finančná výpomoc, ktorá je viazaná na projekt. Organizačná zložka, ktorá sa chce uchádzať o príspevok, musí predložiť žiadosť na predpísaných formulároch.

Oblasti pomoci

•	Podpora integračných aktivít – systematická činnosť klubového charakteru (stretnutia minimálne raz za mesiac)
•	Podpora integračných aktivít –  jednodňové spoločenské podujatia
•	Podpora integračných aktivít –  jednorazové podujatia
•	Podpora integračných aktivít – pohybové aktivity
•	Ostatné projekty

Priority grantového kola v roku 2015:
1.Priorita iba pre členskú základňu – ZO, kluby, KR
„Podpora  kreatívnych činností“

2. Priorita iba pre Krajské strediská 
„Podpora rozvoja terénnych sociálnych služieb pre klientov so  zrakovým postihnutím“

Podmienky realizácie projektov súvisiacich s uvedenou prioritou:
•	Aby projekt spĺňal prioritu grantového kola v roku 2015 musí z neho vyplývať pravidelná a systematická aktivita v danej oblasti. 

Kto môže žiadať o grant
•	Základné organizácie ÚNSS
•	Kluby ÚNSS
•	Krajské strediská ÚNSS
•	Krajské rady ÚNSS
•	jedna organizačná zložka môže podať maximálne jeden projekt

Aké kritériá musia projekty spĺňať

Grantový program je primárne zameraný na podporu konkrétnych projektov. 
Projekty podporené v rámci programu musia zodpovedať stanoveným kritériám: 
•	cieľovou skupinou projektu sú osoby so zrakovým postihnutím,
•	projekt reaguje na  miestne podmienky a spolupracuje s miestnou komunitou,
•	realizátori sú schopní projekt organizačne zabezpečiť,
•	finančné prostriedky sú využívané efektívne,
•	realizátori projektu sú schopní prezentovať dosiahnuté výsledky projektu a jeho prínos pre cieľovú skupinu na verejnosti,
•	realizátori projektu sú schopní preukázať úspešnosť projektu,
•	začiatok realizácie projektu je najskôr	 22.05.2015,
•	koniec realizácie projektu je najneskôr	 31.12.2015.

Organizačná zložka, ktorá projekt podáva, musí vykazovať pravidelnú celoročnú činnosť.

Čo musí projekt obsahovať

Projekt musí byť napísaný čitateľne, na formulároch ÚNSS. Žiadateľ musí vypísať všetky časti formulára. Projekt pred podaním odporúčame konzultovať s pracovníkom Úradu ÚNSS. 

Projekt požadujeme nielen v papierovej, ale i elektronickej verzii (pre základné organizácie je elektronická  verzia nepovinná).
Projekt podaný elektronicky musí byť zaslaný aj v papierovej verzii. 
Pozor! Aj pri projekte podanom elektronicky je rozhodujúci dátum poštovej pečiatky, kedy bola  zaslaná papierová verzia projektu.
Pred podaním si skontrolujete, či sú vyplnené všetky body formulára  vrátane podpisov.
Projekt, ktorý nebude obsahovať všetky informácie požadované vo formulári a všetky prílohy, nebude zaradený do ďalšieho posudzovania.

Projekty zasielajte na adresu 

poštová adresa: 		Únia nevidiacich a slabozrakých Slovenska 
Grantový program ÚNSS
Sekulská 1
842 50 Bratislava

emailová adresa : 		ingrid.tomesova@unss.sk 

kontaktná osoba: 		Mgr. Ingrid  Tomešová
telefónne číslo: 		02/69 20 34 27
faxové číslo: 			02/69 20 34 47

Kto o grantoch rozhoduje

Projekty, ktoré budú spĺňať všetky formálne kritériá, budú posudzovať členovia Grantovej komisie ÚNSS, ktorá je menovaná Ústrednou radou ÚNSS. Grantová komisia posúdi projekty a vydá záväzné stanovisko k podpore projektu.

Čo nemôže byť podporené z grantu ÚNSS
Z programu nemôžu byť podporení individuálni žiadatelia, ani podnikateľské subjekty. Z grantu nemôžu byť hradené vedecké alebo študijné pobyty, investičné náklady, lieky a zdravotnícke prístroje pre individuálnu potrebu ani aktivity vykonané pred 22.05.2015. Z grantov nie je možné hradiť mzdy s výnimkou DOHôD O PRÁCACH VYKONÁVANÝCH MIMO PRACOVNÉHO POMERU (Dohoda o vykonaní práce, Dohoda o brigádnickej práci študentov, Dohoda o pracovnej činnosti).

Vyradené z procesu posudzovania budú projekty, ktoré:

•	nie sú napísané na formulári ÚNSS
•	nemajú vyplnené všetky body formulára
•	nemajú všetky požadované prílohy
•	boli doručené po termíne uzávierky
•	majú formálne nedostatky
•	žiadateľ nemá  splnené záväzky voči ÚNSS
•	žiadateľ v predchádzajúcom grantovom kole porušili podmienky stanovené Zmluvou o poskytnutí dotácie

Výška podpory a minimálna spoluúčasť

Maximálna podpora z grantu je vo výške najviac  400,00  €. 

Minimálna spoluúčasť predkladateľa je 20% z celkového rozpočtu projektu. To znamená, že z grantu môže predkladateľ hradiť max. 80% z celkového rozpočtu projektu. 
•	Napr. ak je celkový rozpočet projektu 400,00 €, min. spoluúčasť  20% = 80,00 € a z grantu môže predkladateľ hradiť max. 320,00 €.

Dôležité termíny
Uzávierka podávania projektov:				          30.04.2015
Rozhoduje dátum poštovej pečiatky.

Zverejnenie výsledkov Grantovej komisie na web stránke ÚNSS:   22.05.2015